Numbeo ekspertlari yil birinchi yarmidagi dunyo bo‘ylab jinoyatchilik darajasi bo‘yicha tadqiqot o‘tkazdi. O‘zbekistonda jinoyatchilikning past darajasi qayd etilgan: 33,68 indeks bilan 142 ta davlat orasida 104-o‘rin. Jinoyatchilik darajasi eng yuqori davlatlar deb Venesuela, Papua-Yangi Gvineya va Afg‘oniston topilgan. Jinoyatchilikning eng past darajasi esa Qatar va BAAda qayd etilgan. Qo‘shni davlatlardan Qirg‘iziston 36-, Qozog‘iston esa 47-o‘rinni egalladi. Reytingdagi o‘rin qanchalik baland bo‘lsa, mamlakatdagi jinoyatchilik holati shunchalik yomon hisoblanadi.